**LĪGUMS LPP 2019/46**

Liepājā, 2019.gada 17.jūnijs

**Liepājas pilsētas pašvaldības iestāde “Liepājas Futbola skola”**, Brīvības iela 55, Liepāja, LV-3401, reģ.nr. 90000291763, ko pārstāv Liepājas pilsētas pašvaldības iestādes “Liepājas pilsētas domes Sporta pārvaldes” vadītāja vietniece Evija Mūrniece, kura darbojas uz 2019.gada 20.maija Liepājas pilsētas pašvaldības iestādes “Liepājas pilsētas Domes Sporta pārvalde” rīkojuma Nr.2.1./41.A-r/p “Par Eviju Mūrnieci” pamata (turpmāk tekstā – Pasūtītājs), no vienas puses, un

**SIA “VIVA SPORT”**, reģistrācijas numurs 40103747519, juridiskā adrese A.Deglava iela 50, Rīga, LV-1035 tās komandu tirdzniecības pārstāvja Ivara Gaiļapersonā, kurš rīkojas uz pilnvaras pamata (turpmāk tekstā – Piegādātājs), no otras puses, abi kopā Puses, katrs atsevišķi turpmāk Puse, pastāvot pilnīgai vienprātībai, bez viltus, maldiem un spaidiem, pamatojoties uz iepirkuma “Par spēļu formu piegādi Liepājas Futbola skolai”(LPP 2019/46) (turpmāk tekstā – Konkurss) rezultātiem, noslēdz šāda satura līgumu:

1. **LĪGUMA PRIEKŠMETS**
   1. Pasūtītājs uzdod, bet Piegādātājs apņemas veikt futbola spēļu formu (turpmāk – preces) piegādi atbilstoši tehniskajam un finanšu piedāvājumam (1.pielikums), kas ir šī līguma neatņemama sastāvdaļa (turpmāk arī Pasūtījums).
   2. Piegādātājs piegādā preces uz adresi: [Brīvības iela 55,](https://www.google.com/url?sa=D&oi=plus&q=https://www.google.com/maps/place/Daugavpils%2BB%25C4%2593rnu%2Bun%2Bjaunatnes%2Bsporta%2Bskola/data%3D!4m2!3m1!1s0x46c295c438980aa9:0xb3bc14951f2e6d6?gl%3DLV%26hl%3Dlv) Liepāja, Latvijas Republika.
2. **LĪGUMA DARBĪBAS TERMIŅŠ**
   1. Preču piegādi Piegādātājs veic 15 (*piecpadsmit*) darba dienu laikā no preču paraugu un to izmēru saskaņošanas dienas.
   2. Līgums stājas spēkā ar tā parakstīšanas brīdi un ir spēkā līdz brīdim, kad Puses ir izpildījušas savstarpējās saistības, kas izriet no šī Līguma nosacījumiem.
3. **DIZAINA IZSTRĀDE UN SASKAŅOŠANA**
   1. Piegādātājam 5 (*piecu*) darba dienu laikā no līguma noslēgšanas dienas ir pienākums iesniegt Pasūtītājam saskaņošanai preču dizainu.
   2. Pasūtītājs 2 (*divu*) darba dienu laikā izskata Piegādātāja iesniegtos dizaina paraugus un vai nu tos saskaņo, vai nodod atpakaļ Piegādātājam konstatēto nepilnību novēršanai.
4. **CENA UN SAMAKSAS KĀRTĪBA**
   1. Līguma summa ir **EUR 6982.87 (seši tūkstoši deviņi simti astoņdesmit divi EUR un 87 centi)** un pievienotās vērtības nodoklis (turpmāk – PVN) 21% EUR 1466.40 (*viens tūkstotis četri simti sešdesmit seši EUR un 40 centi*), kopā EUR 8449.27 *(astoņi tūkstoši četri simti četrdesmit deviņi EUR un 27 centi).*
   2. Līguma summā ir iekļautas preču piegādes izmaksas.
   3. Apmaksu par piegādātajām precēm Pasūtītājs veic 15 (*piecpadsmit*) kalendāro dienu laikā pēc kvalitatīvi izpildīta Pasūtījuma nodošanas – pieņemšanas akta parakstīšanas un attiecīga rēķina saņemšanas.
   4. Maksājums tiek veikts ar pārskaitījumu uz Piegādātāja norādīto kontu kredītiestādē.
   5. Par apmaksas dienu tiek uzskatīta diena, kad Pasūtītājs ir veicis apmaksu uz Piegādātāja norādīto kontu kredītiestādē.
   6. Piegādātājs, sagatavojot rēķinu, iekļauj tajā informāciju ar Pasūtījuma pilnu nosaukumu un numuru, kā arī līguma numuru un noslēgšanas datumu. Ja Piegādātājs nav iekļāvis šajā līguma punktā noteikto informāciju rēķinā, Pasūtītājam ir tiesības prasīt Piegādātājam veikt atbilstošas korekcijas rēķinā.
5. **Preču pasūtīšanas un piegādes noteikumi, pasūtījuma pieņemšanas kārtība un pretenzijas**
   1. Pirms preču partijas piegādes Piegādātājs uz sava rēķina, ar Pasūtītāja pārstāvi saskaņotā laikā un vietā, piegādā Pasūtītāja pārstāvja pieprasītos preču paraugus un to izmērus saskaņošanai
   2. Pasūtītāja pārstāvji 2 (divu) darba dienu laikā pēc paraugu saņemšanas veic to atbilstības salīdzināšanu ar līguma prasībām. Ja paraugi un to izmēri atbilst līguma prasībām, Puses paraksta aktu par paraugu saskaņošanu un atļauju veikt preču partijas piegādi. Ja paraugi vai to izmēri neatbilst līguma prasībām, Pasūtītājs iesniedz Piegādātājam motivētu pretenziju par konstatētajām neatbilstībām līguma nosacījumiem un uzdevumu iesniegt atbilstošus paraugus atkārtotai saskaņošanai. Piegādātājs veic preču piegādi tikai pēc preču paraugu un to izmēru saskaņošanas.
   3. Pēc Pasūtījuma izpildes, Piegādātājs iesniedz Pasūtītājamparakstītu Pasūtījuma nodošanas – pieņemšanas aktu un apmaksas dokumentus.
   4. pasūtītājs 5 (piecu) darba dienu laikā pēc Pasūtījuma nodošanas-pieņemšanas akta saņemšanas pārbauda piegādāto preču atbilstību līguma noteikumiem, saskaņotajiem paraugiem un pieņem Pasūtījumu, parakstot Pasūtījuma nodošanas-pieņemšanas aktu, vai iesniedz Piegādātājam motivētu atteikumu pieņemt izpildīto Pasūtījumu.
   5. Pasūtītāja motivēta atteikuma gadījumā, Piegādātājs ar saviem spēkiem un par saviem līdzekļiem novērš trūkumus un vai preču defektus, ja tie radušies Piegādātāja vainas dēļ, veic preču nomaiņu, ja tā neatbilst līguma specifikācijai, vai tām ir neatbilstoša kvalitāte. Pēc trūkumu novēršanas Piegādātājs atkārtoti iesniedz Pasūtītājam Pasūtījuma nodošanas - pieņemšanas aktu. Pasūtītājs atkārtotu preču pieņemšanu veic līguma 5.5.punktā minētajā kārtībā.
   6. Pasūtījuma izpildes diena ir diena, kad preces ir piegādātas un Piegādātājs iesniedzis Pasūtītājam nodošanas – pieņemšanas aktu, ja Pasūtītājs pieņēmis preces līgumā noteiktajā kārtībā.
   7. Preces pāriet Pasūtītāja īpašumā ar dienu, kad Piegādātājs tās ir piegādājis un Pasūtītājs veicis pilnu līgumcenas samaksu. Atbildība par preču bojāeju pāriet Pasūtītajam ar brīdi, kad preces ir piegādātas un nodotas Pasūtītājam.
6. **PIEGĀDĀTĀJA PIENĀKUMI**
   1. Piegādāt preces atbilstoši līguma pielikumā norādītajam apjomam, kvalitātes prasībām, aprakstam un skicēm;
   2. Pēc preču piegādes iesniegt Pasūtītājam parakstīšanai Pasūtījuma nodošanas – pieņemšanas aktu un apmaksas dokumentus.
   3. Piegādāt preces līguma 1.2.punktā noteiktajā adresē. Transportēšanas un glabāšanas laikā precēm jābūt iepakotām, lai tās pasargātu no vizuālo defektu rašanās.
   4. Saskaņot preču piegādes laikus ar līgumā norādīto Pasūtītāja atbildīgo personu ne vēlāk kā 2 (divas) darba dienas pirms preču piegādes.
7. **PASŪTĪTĀJA PIENĀKUMI**
   1. Veikt samaksu par kvalitatīvi izpildītu Pasūtījumu.
   2. Līgumā noteiktajā kārtībā pieņemt Piegādātāja piegādātās preces un parakstīt Pasūtījuma nodošanas – pieņemšanas aktus un apmaksas dokumentus, ja piegādātās preces un to kvalitāte atbilst specifikācijai, tehniskajam piedāvājumam, aprakstam un skicēm.
   3. Nodrošināt Piegādātājam apstākļus līguma sekmīgai izpildei.
8. **GARANTIJA**
   1. Piegādātājs apņemas nodrošināt pasūtījuma izpildi labā kvalitātē un preču atbilstību tehniskajam piedāvājumam, aprakstam.
   2. Preču garantijas termiņš ir **12 (divpadsmit) mēneši** no Pasūtījuma nodošanas – pieņemšanas akta parakstīšanas dienas.
   3. Garantijas termiņš ir termiņš, kādā Pasūtītājs garantē, ka preces saglabās savas lietošanas īpašības, tajā skaitā nesaplīsīs un saglabās savu krāsojumu pie pareizas preces ekspluatācijas. Garantija neattiecas uz dabisko preces nolietojumu, mehāniskiem bojājumiem un smērējumiem, kurus nevar atmazgāt.
   4. Garantijas laikā Piegādātājs veic bojāto preču apmaiņu pret jaunām, vai preču labošanu piecu darba dienu laikā no Pasūtītāja rakstiskas reklamācijas saņemšanas dienas uz sava rēķina, ja bojājums nav radies Pasūtītāja vai trešo personu vainas dēļ. Par katru garantijas gadījumu Puses paraksta aktu.
   5. Piegādātājs neatbild par preču defektiem, kas radušies garantijas laikā Pasūtītāja vai trešo personu vainas dēļ.
9. **PUŠU ATBILDĪBA**
   1. Ja Piegādātājs nokavējis līgumā noteikto preču piegādes termiņu, Pasūtītājam ir tiesības pieprasīt Piegādātājam līgumsodu 0,2 % (nulle komats divu procentu) apmērā par katru turpmāk nokavēto dienu no nepiegādāto preču apjoma, bet ne vairāk kā 10% (desmit procentus) no nepiegādāto preču apjoma.
   2. Ja Pasūtītājs aprēķinājis līguma 9.1.punktā noteikto līgumsodu, Pasūtītājam ir tiesības ieturēt līgumsodu no piegādātājam maksājamās summas, rakstiski paziņojot par to Piegādātājam.
   3. Ja Pasūtītājs nokavējis līgumā noteikto maksājumu termiņu, Piegādātājam ir tiesības pieprasīt Pasūtītājam samaksāt nokavējuma procentus 0,2% (nulle komats divu procentu) apmērā no nokavētā maksājuma summas par katru nokavēto dienu, bet ne vairāk kā 10% (desmit procentus) no nokavētā maksājuma summas.
   4. Puses ir atbildīgas par līgumā noteikto saistību neizpildi, kā arī par zaudējumiem, ko tās līguma izpildes gaitā savas vainas dēļ radījušas otrai Pusei.
   5. Līgumsoda samaksa neatbrīvo Puses no līguma izpildes pienākuma, tai skaitā neatbrīvo Piegādātāju no pienākuma novērst preču neatbilstības un nepilnības.
   6. Līgumsods netiek ieskaitīts zaudējumu atlīdzībā.
10. **LĪGUMA IZBEIGŠANAS KĀRTĪBA**
    1. Līgums var tikt grozīts vai izbeigts tikai pēc Pušu savstarpējās vienošanās, kas noformēta rakstveidā.
    2. Pasūtītājs ir tiesīgs nekavējoties vienpusēji atkāpties no līguma izpildes bez jebkādu zaudējumu atlīdzināšanas Piegādātājam, par līguma izbeigšanu rakstiski paziņojot Piegādātājam, ja:
       1. Piegādātājs atzīts par maksātnespējīgu, tiek likvidēts, tā darbība ir apturēta vai pārtraukta;
       2. Piegādātājs kavē preču piegādes termiņu vairāk par divām nedēļām.
    3. Pasūtītājam ir tiesības vienpusēji izbeigt Līgumu, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
    4. Pasūtītājs, izbeidzot Līgumu 10.2. un 10.3.punktos noteiktajos gadījumos, nosūta Izpildītājam paziņojumu par Līguma vienpusēju izbeigšanu. Līgums uzskatāms par izbeigtu paziņojuma nosūtīšanas dienā.
    5. Piegādātājs ir tiesīgs vienpusēji nekavējoties atkāpties no līguma izpildes, neatlīdzinot Pasūtītājam nekādus zaudējumus, ja Pasūtītājs līgumā noteiktajos termiņos nav veicis maksājumus un maksājumu kavējums pārsniedz 30 (trīsdesmit) kalendāra dienas.
11. **NEPĀRVARAMA VARA**
    1. Puses tiek atbrīvotas no atbildības par līguma nepildīšanu, ja tā rodas pēc līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no Pusēm vai Puses kopā nevarēja ne paredzēt, ne novērst, ne ietekmēt, un, par kuru rašanos nenes atbildību, tas ir, stihiskas nelaimes, valsts varas, pārvaldes un pašvaldību pieņemtie ārējie normatīvie akti, kas tieši ietekmē līguma izpildi.
    2. Katra no Pusēm, kuru līguma ietvaros ietekmē nepārvaramas varas apstākļi, nekavējoties par to informē otru Pusi.
12. **NOSLĒGUMA JAUTĀJUMI**
    1. Visi strīdi, kas rodas līguma sakarā, vispirms tiek risināti savstarpējās sarunās. Ja sarunu gaitā vienošanās vai izlīgums nav panākts, strīds tiek izšķirts tiesā Latvijas Republikas normatīvajos aktos noteiktajā kārtībā.
    2. Līgums pilnībā apliecina Pušu savstarpējo vienošanos. Nekādi mutiski papildinājumi netiks uzskatīti par Pusēm saistošiem līguma noteikumiem. Jebkuri grozījumi līguma noteikumos stājas spēkā tikai tad, kad tie ir noformēti rakstiski un tos ir parakstījusi katra no Pusēm.
    3. Pušu reorganizācijas gadījumā visas līgumā noteiktās tiesības un saistības pāriet Pušu tiesību un saistību pārņēmējiem.
    4. Savstarpējās Pušu attiecības, kas netika paredzētas parakstot līgumu, ir regulējamas saskaņā ar Latvijas Republikā spēkā esošiem normatīviem aktiem.
    5. Visi paziņojumi līguma sakarā izdarāmi uz līgumā norādītajām adresēm, un visos paziņojumos (sarakstē, apmaksas dokumentos u.c. dokumentos) Pusēm jānorāda līguma datums un nosaukums.
    6. Līgums, parakstīts divos identiskos eksemplāros, kuriem ir vienāds juridiskais spēks un no kuriem viens glabājas pie pasūtītāja un otrs – pie piegādātāja.
13. **PUŠU ATBILDĪGĀS PERSONAS**

Par Līguma organizatorisko izpildi, preču saskaņošanu, kvalitātes uzraudzību, kā arī preču pieņemšanu un nodošanas - pieņemšanas aktu parakstīšanu pilnvarotās personas:

* 1. no Pasūtītāja puses:

|  |  |
| --- | --- |
| Vārds, uzvārds: | XXXXX |
| Amats | XXXXX |
| Tālrunis: | XXXXX |
| E-pasta adrese: | XXXXX |

12.2. no Piegādātāja puses:

|  |  |
| --- | --- |
| Vārds, uzvārds: | XXXXX |
| Amats | XXXXX |
| Tālrunis: | XXXXX |
| E-pasta adrese: | XXXXX |

1. **LĪDZĒJU REKVIZĪTI**

|  |  |
| --- | --- |
| SIA VIVASPORT  A.Deglava iela 50, Rīga, LV-1035  LV40103747519  XXXXX  XXXXX  A.Deglava iela 50, Rīga | Liepājas pilsētas pašvaldības iestāde Liepājas Futbola skola  Brīvības iela 39, Liepāja, LV-3401  LV90000291763  XXXXX  XXXXX  Brīvības iela 55, Liepāja |

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 /I.Gailis/ /E.Mūrniece/